Scolopacidae
Scolopacidae sunt familia avium vadentium ordinis Charadriiformium, saepe avium litoralium appellatarum. Plurimae ex eius speciebus parvis invertebratis ex luto vel solo carpta vescuntur

Rostrorum variarum longitudinum causa, species variae in eadem habitatione pabulari possunt, plerumque in litore, sine contentione inter se.

Scolopacidis sunt corpora et crura longa, cum alis tenuibus. Plurimis speciebus est rostrum tenue, sed aliter forma longitudoque magnopere variant. Haec aves sunt a magnitudine parva ad mediam, a 12 ad 66 centimetra longa. Rostra sensilissima sunt, ut aves lutum et arenam subtiliter tangant cum solum scrutentur, cibum petentes. Plumae plerumque sunt cinereae, fuscis canisque crypticis, exemplaribus lineis distinctis, sed nonnullae colores clariores tempore feturae exhibent.

Plurimae species in terris apertis nidificant, et earum terras per exhibitiones aerias defendunt. Nidus est incisura simplex in solo, ubi femina tria vel quattuor ova plerumque gignit. Pulli plurimarum specierum sunt praecociales.

Taxinomia
Greges specierum insequuntur.
Genus Numenius (9 species, quarum 1–2 nuper exstinctae sunt)
Genus Bartramia (monotypicum)
Genus Limosa (4 species)
Genus Limnodromus (3 species)
Genera Coenocorypha, Lymnocryptes, Gallinago, Scolopax (paene 30 species, et 6 fere exstinctae)
Genus Phalaropus (3 species)
Genera Xenus, Actitis, Tringa (16 species)
Genus Prosobonia (1 species exstans, 3–5 exstinctae)
Circa 25 species, plerumque in Calidre et Arenaria

Pinacotheca

Notae

Bibliographia
Bock, Walter J. 1994. History and Nomenclature of Avian Family-Group Names. Bulletin of the American Museum of Natural History, 222. Novi Eboraci: American Museum of Natural History. 
Forshaw, Joseph. 1991. "Sandpipers." Encyclopaedia of Animals: Birds, ed. Colin J. O. Harrison, 103–105. Londinii: Merehurst Press. ISBN 1-85391-186-0.
Thomas, Gavin H., Matthew A. Wills, et Tamás Székely. 2004. "A supertree approach to shorebird phylogeny." BMC Evolutionary Biology 4: 28. doi:10.1186/1471-2148-4-28. PMC 515296. PMID 15329156.

Nexus externi

De scolopacidis. Internet Bird Collection.
De sclolopacidis. Cornell Lab of Ornithology.
RedKnot.org De avibus litoralibus.

Aves vadentes
Familiae animalium
 
Taxa Rafinesque
Taxa 1815